**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март“ № 3, тел. 03641/20-19, факс 03641/70-24,oik0915@cik.bg**

**П Р О Т О К О Л № 19**

Днес 18.10.2019 г. от 17:30 часа се проведе заседание на общинската избирателна комисия, на което присъстваха следните лица: председател – Таня Йоскова Кафадарова, зам. председател – Атанас Славчев Тюрдиев, зам. председател – Златка Славчева Петкова, секретар – Лейла Юмер Караибрям и членовете Иван Симеонов Иванов, Валери Тодоров Вълчев, Момчил Александров Карамфилов, Обретко Самуилов Самуилов, Радка Петрова Костова, Христо Гинев Харитев, Юлиян Данаилов Петлев.

Отсъстваха: Анастасия Чавдарова Хаджиева-Цолова и Анелия Руменова Асенова, член – по уважителни причини.

Заседанието протече при следния

**Д Н Е В Е Н Р Е Д:**

1. Разглеждане на жалба подадена до ОИК.

**ПО ТОЧКА ПЪРВА**

Постъпила е жалба на 15.10.2019 г. в 14:30 часа в ОИК – Крумовград /вх. № 66/15.10.2019 г./ от Венета Добрева – упълномощен представител на ПП ГЕРБ, в която възразява за унищожаването на предизборни плакати на ПП ГЕРБ. Както и че посочените лица в жалбата са влезли в пререкание с кандидата за кмет на кметство от ПП ГЕРБ.

Във връзка с жалбата членове на ОИК извършиха проверка на 15.10.2019 г. на местата, посочени в жалбата. При извършената проверка е направен снимков материал. От снимковия материал ОИК Крумовград установи, че има унищожени плакати на кандидати от различни партии.

ОИК извърши проверка относно наличие на заповед на кмета на общината за определяне на местата за поставяне на агитационните материали. Съгласно чл. 183, ал. 3 от Изборния кодекс агитационните материали се поставят на определени от кмета места, а на сгради, огради и витрини – с разрешение на собственика или управителя на имота. В точка 19, изречение второ от решение № 794-МИ от 27.08.2019 г. на ЦИК е цитирано, че заповедта на кмета се оповестява публично и се изпраща на ОИК. Заповедта за определяне на местата за поставяне на агитационни материали не е изпратена на ОИК, както и не е оповестена публична. В тази връзка с писмо с изх.№16/15.10.2019г. изпратено до ВрИД кмет на община Крумовград, ОИК изиска копие на заповедта. Тъй като, за да се осъществи състава на разпоредбата на чл. 183, ал.5, който регламентира унищожаването и заличаването на агитационни материали, е необходимо агитационните материали да бъдат поставени по определения в кодекса ред. От представения препис на Заповед № КО – 766 от 12.10.2019 г. на ВрИД кмет на община Крумовград, ОИК установи, че се забранява поставянето на агитационни материали на автобусните спирки. Предвид обстоятелството, че в едно от цитираните в жалбата места, а именно: на автобусна спирка с. Звънарка, има агитационни материали на регистрирани кандидати, ОИК счита, че агитационните материали на автобусната спирка не са поставени по начина, определен в Изборния кодекс и следва да бъдат премахнати.

Решението, което ОИК следва да вземе относно доводите за унищожените плакати, следва да има декларативен характер, тъй като в Изборния кодекс не е предвидена административнонаказателна разпоредба за нарушение на разпоредбата на чл. 183, ал. 5 от същия.

Във връзка с гореизложеното ОИК следва да укаже на ВрИД кмет на община Крумовград да оповести публично Заповед № КО – 766 от 12.10.2019 г.

ОИК Крумовград указва на регистрираните кандидати, да бъдат лоялни един към друг, и да не поставят агитационните си материали по определения в Изборния кодекс начин и съгласно Заповед № КО – 766 от 12.10.2019 г. – след нейното публично оповестяване.

По изложените в жалбата твърдения, че лицата са влезли в пререкание с кандидата за кмет на кметство от ПП ГЕРБ, ОИК счита, че не е в правомощията на комисията да разглежда и взема отношение по въпроси, които не касаят прилагането на Изборния кодекс. В тази връзка ОИК счита, че за изложените доводи, относно влизането в пререкание следва да изпрати копие от жалбата на РУ Крумовград, за извършване на необходимите действия от тяхна страна.

Номерът на решението е 65.

Гласували **11** членове на ОИК: **за – 11 (**Таня Йоскова Кафадарова, Атанас Славчев Тюрдиев, Златка Славчева Петкова, Лейла Юмер Караибрям, Иван Симеонов Иванов, Валери Тодоров Вълчев, Момчил Александров Карамфилов, Обретко Самуилов Самуилов, Радка Петрова Костова, Христо Гинев Харитев, Юлиян Данаилов Петлев); **против – няма.**

Поради изчерпване на дневния ред заседанието беше закрито от председателя на комисията.

Председател ОИК:………….

/Таня Кафадарова/

Секретар ОИК:…………

/Лейла Караибрям/